|  |  |
| --- | --- |
| (születési idő)  (születési név, ha a viselt névtől eltér) | (név)  (lakcím) |

**ÉRTESÍTŐ**

**a szavazóköri névjegyzékbe vételről**

Tisztelt Választópolgár!

Tájékoztatom, hogy Ön szavazhat a **helyi önkormányzati képviselők és polgármesterek választásán**

.......................... megye .................. településen /Budapest .... kerületében a(z) …. számú egyéni választókerületben a(z) ..... számú szavazókörben.

A szavazás helye:

..............................................................................................................................

A szavazóhelyiség **akadálymentesített / nem akadálymentesített.**

A szavazás ideje: **(a szavazás napja) 6 és 19 óra között**

Az Ön véleménye is számít, hogy ki legyen a polgármester és kik legyenek önkormányzati képviselők …………….. településen / Budapest …. kerületében, ki legyen a főpolgármester / kik legyenek a megyei közgyűlés tagjai.

A véleményét úgy tudja kifejezni, hogy elmegy szavazni.

Az, aki legkésőbb ***(a szavazást megelőző 16. nap) 16.00 óráig*** kéri **nemzetiségi** névjegyzékbe vételét, a nemzetiségének önkormányzati választásán is részt vehet.

Ön a ***(nemzetiség)*** nemzetiséghez tartozó választópolgárként kérte névjegyzékbe vételét, ezért a ***(nemzetiség)*** nemzetiségi önkormányzati választáson is szavazhat. *(csak ha a választópolgár szerepel a nemzetiségi névjegyzékben)*

Szavazni csak **személyesen**, a fenti címen lehet.

Ha nem tud elmenni, kérheti, hogy az otthonában szavazzon.

Erről a levél 2. oldalán tudhat meg többet.

**Mit kell magával vinnie a szavazáshoz?**

A szavazáshoz hozza magával a következő **érvényes** igazolványokat:

● **lakcímigazolvány** és **személyazonosító igazolvány** vagy

**útlevél** vagy

**vezetői engedély (jogosítvány)**

vagy

● **régi, papíralapú személyi igazolvány** (ez lakcímkártya nélkül is érvényes).

A szavazás előtt ellenőrizze, hogy az igazolványai nem jártak-e le.

**KÉRELMEK**

A kérelmek itt érhetők el: <http://www.valasztas.hu/kerelmek-magyarorszagi-lakcimmel-rendelkezoknek>

A kitöltött kérelmet küldje el a lakóhelye szerinti helyi választási irodának.

A kérelmet személyesen is benyújthatja a polgármesteri hivatalban, ott segítenek a kitöltésben.

A helyi választási irodák címét itt találja meg: <http://www.valasztas.hu/elerhetosegek>

A kérelmet postán vagy interneten is elküldheti.

**A TARTÓZKODÁSI HELYEMEN SZERETNÉK SZAVAZNI** *(Átjelentkezési kérelem)*

Ha nem a lakóhelyén, hanem a bejelentett tartózkodási helyén szeretne szavazni, át kell jelentkeznie.

Akkor jelentkezhet át, ha tartózkodási helyét legkésőbb **(*a választás kitűzését megelőző 30. nap*)** napjáig bejelentette. Az átjelentkezéshez kérelmet kell kitölteni és benyújtani.

A kérelmet akkor fogadják el, ha beérkezik **(*a szavazást megelőző 4. nap*)** 16 óráig.

**NEM TUDOK ELMENNI SZAVAZNI, MOZGÓURNÁT KÉREK** *(Mozgóurna iránti kérelem)*

Az a választópolgár is szavazhat, aki beteg, vagy letartóztatták.

Ha nem tud elmenni szavazni, akkor a bizottság megy el Önhöz.

Szavazólapokat és mozgóurnát visznek. A mozgóurna egy zárt doboz, melyben leadhatja a szavazatát.

Ha mozgóurnát szeretne, kérelmet kell benyújtania az alábbi módok egyikén:

**ONLINE**

* ügyfélkapus azonosítás nélkül **(*a szavazást megelőző 4. nap*)** 16 óráig,
* ügyfélkapus azonosítással: **(*a szavazás napja*)** 12 óráig.

A **POSTÁN** történő igénylésnek **(*a szavazást megelőző 4. nap*)** 16 óráig kell megérkeznie.

**SZEMÉLYESEN** történő igénylés **(*a szavazást megelőző 2. nap*)** 16 óráig nyújtható be.

**Írásbeli meghatalmazással rendelkező MEGHATALMAZOTT útján** történő igénylés

* **(*a szavazást megelőző 2. nap*)** 16 óráig a [helyi választási irodához](http://www.valasztas.hu/elerhetosegek) vagy
* **(*a szavazás napja*)** 12 óráig a szavazatszámláló bizottsághoz nyújtható be.

**Írásbeli meghatalmazással nem rendelkező KÉZBESÍTŐ** (hozzátartozó vagy egyéb személy) útján

* **(*a szavazást megelőző 4. nap*)** 16 óráig a [helyi választási irodához](http://www.valasztas.hu/elerhetosegek) vagy
* **(*a szavazás napja*)** 12 óráig a szavazatszámláló bizottsághoz nyújtható be.

**AKADÁLYMENTES SZAVAZÁST KÉREK**

*(Fogyatékossággal élő választópolgár választójogának gyakorlásához szükséges segítség igénylése iránti kérelem)*

● Kérhet Braille-írásos sablont a szavazólap kitöltéséhez (**(*a szavazást megelőző 9. nap*)** 16 óráig be kell érkeznie).

● Kérheti, hogy akadálymentesített szavazóhelyiségben szavazhasson (**(*a szavazást megelőző 4. nap*)** 16 óráig be kell érkeznie).

Erre a választásra már nem, de jövőbeli választásokra kérheti Braille-írással készült értesítő vagy könnyen érthető tájékoztató megküldését.

**NEM ENGEDEM, HOGY HASZNÁLJÁK A SZEMÉLYES ADATAIMAT**

*(Személyes adatok kiadásának megtiltása iránti kérelem)*

Megtilthatja, hogy mások használják a személyes adatait. Ehhez kérelmet kell benyújtania.

A választással kapcsolatos további kérdéseire a [www.valasztas.hu](http://www.valasztas.hu) honlapon találhat választ, vagy a polgármesteri hivatalban működő választási irodától kérhet részletes tájékoztatást.

**Választási Iroda**